<classify> Nchini Burundi kumeripotiwa kuwepo kwa mgogoro ukiwahusisha wananchi na baadhi ya viongozi wa kisiasa na Rais wa nchi hiyo, Pierre Nkurunziza ambaye alitangaza kuwania urais wa nchi hiyo kwa awamu ya tatu.Akijibu maswali ya waandishi wa habari juzi baada ya mchezo wao dhidi ya Simba, Kavumbagu alisema kitendo cha kuwepo kwa vurugu katika nchi hiyo kinamkosesha amani kwa kiasi kikubwa.Baada ya kusikia vurugu zinazoendelea kwa kweli zimenikatisha tamaa, kwani na mimi ni muathirika mkubwa kwa kuzingatia kuwa kule kuna familia yangu, itakwenda wapi kama kuna vita ya sisi wenyewe, alisema Kavumbagu.Mshambuliaji huyo wa zamani wa Yanga alisema ikiwa nchi hiyo inaendeleza vurugu, zinapoteza amani ya wananchi watakuwa ni watu wasioendelea kwani wataendelea kubaki nyuma kimaendeleo.Kavumbagu alisema vurugu hizo zinamnyima nafasi ya kwenda kwao kupumzika baada ya kumalizika kwa msimu kwani anahitaji kuishi sehemu yenye amani.Ninafikiria ligi ikiisha nitaenda wapi kama nyumbani kuna matatizo, nina matatizo mengi katika familia, viongozi wetu wanahitaji kuthamini amani yetu, alisema mshambuliaji huyo.Tayari wakimbizi zaidi ya 800 wameripotiwa kuingia nchini kutoka Burundi, nchi ambayo iliwahi kukumbwa na machafuko makubwa ya kisiasa, lakini Mkataba wa Amani wa Arusha wa mwaka 2005 ukawezesha kupatikana kwa amani na kwa miaka 10, Warundi wamekaa kwa amani.  <topic>: MICHEZO 